অলিম্পিক ক্রীড়া প্রতিযোগিতা
আন্তর্জাতিক অলিম্পিক কমিটির তত্ত্বাবধানে প্রথম অলিম্পিক গেমস অনুষ্ঠিত হয় ১৮৯৬ সালে এথেন্সের প্যানাথেনেইক স্টেডিয়ামে। এই ক্রিড়াযজ্ঞে ৪৩ টি প্রতিযোগীতায় ১৪ টি দেশের প্রায় ২৪১ জন ক্রীড়াবিদ জড়ো হয়েছিলেন। ইভাঞ্জেলোস জ্যাপ্পাস ও তাঁর তুতো ভাই কনস্ট্যান্টিনোস জ্যাপ্পাস গ্রিক সরকারের কাছে ভবিষ্যতে অনুষ্ঠিতব্য অলিম্পিক গেমসের জন্য একটি তহবিল রেখে যান, ট্রাস্টের সেই তহবিল থেকেই ১৮৯৬ সালের অলিম্পিক গেমস অনুষ্ঠিত হয়। জর্জ এভেরফ, এক গ্রিক ব্যবসায়ী উদারমনে অলিম্পিক গেমসের প্রস্তুতির জন্য স্টেডিয়াম সংস্কারের অর্থ দান করেন। এছাড়াও গ্রিক সরকার অলিম্পিক গেমসের জন্য অর্থের যোগান দিয়েছিলো যা গেমসের টিকিট এবং ডাকটিকিট বিক্রয়ের মাধ্যমে উঠে আসে।
শীতকালীন অলিম্পিক ক্রীড়া প্রতিযোগিতায় অংশগ্রহণকারী দেশসমূহের তালিকা
যুদ্ধের পর, সেন্ট মরিজে অনুষ্ঠিত ১৯৪৮ শীতকালীন অলিম্পিকে পুনরায় ২৮ টি দেশ অংশগ্রহণ করে, কিন্তু জাপান ও জার্মানি অংশ নেয়নি, কারণ যুদ্ধের নিয়ম অনুযায়ী তাদের আমন্ত্রণ জানানো হয়নি। নরওয়ের অসলোতে অনুষ্ঠিত ১৯৫২ শীতকালীন অলিম্পিকের বৈশিষ্ট এতে ৩০ টি দেশ অংশগ্রহণ করেছিল। ইতালির কর্তিনা ডাম্পেজ্জোতে অনুষ্ঠিত ১৯৫৬ শীতকালীন গেমসে সোভিয়েত ইউনিয়নের অভিষেক হয়, যাতে ৩২ টি দেশ অংশগ্রহণ করে। পূর্ব জার্মানি ও পশ্চিম জার্মানির জাতীয় অলিম্পিক কমিটি যৌথভাবে একটি সমন্বিত জার্মান দল হিসাবে অংশগ্রহণ করেছিল, যা তাদের মধ্যকার একটি চুক্তি অনুসারে ১৯৬৪ পর্যন্ত বলবৎ ছিল। যুক্তরাষ্ট্রের স্কোয়া ভ্যালিতে অনুষ্ঠিত ১৯৬০ শীতকালীন অলিম্পিকে ৩০ টি দেশ অংশ নিয়েছিল, যাতে প্রথম আফ্রিকান দেশ হিসাবে দক্ষিণ আফ্রিকা প্রথমববারের মত অংশগ্রহণ করে। অস্ট্রিয়ার ইন্সব্রুকে সংগঠিত ১৯৬৪ শীতকালীন গেমসে ৩৬ টি দেশ প্রতিনিধিত্ব করেছিল।